**Žiadosť o vysvetlenie č. 1 a 2.**

Národné centrum zdravotníckych informácií (NCZI), so sídlom Lazaretská 26, 811 09 Bratislava (ďalej len „verejný obstarávateľ“) uverejnil vo Vestníku verejného obstarávania č. 178/2021 z 02.08.2021 ozn. 38217 – MUS Oznámenie o vyhlásení verejného obstarávania a v Európskom vestníku č. 2021/S 146-387725 zo dňa 30.07.2021 na predmet zákazky **„Zabezpečenie efektívneho používania služieb ePN“**.

V nadväznosti na uvedené boli v súlade s Oznámením o vyhlásení verejného obstarávania a  súťažnými podkladmi doručené dňa 19.08.2021 nasledovné žiadosti o vysvetlenie :

**Otázka č. 1**

Bude verejný obstarávateľ akceptovať certifikát ISO/IEC 19510 Expert in BPMN™ od TAYLLORCOX ako ekvivalent certifikátu OMG-OCEB 2? Medzinárodná norma ISO/IEC 19510 štandardizuje prístupy a postupy modelovania procesov do globálne uznávaného rámca, ktorý odpovedá požiadavkám biznisu i technickým expertom. Norma ISO/IEC 19510: 2013 je identická s OMG BPMN 2.

**Odpoveď č. 1**

Áno, verejný obstarávateľ bude akceptovať certifikát ISO/IEC 19510 Expert in BPMN™ od TAYLLORCOX ako ekvivalent certifikátu OMG-OCEB 2.

**Otázka č. 2**

Bude verejný obstarávateľ akceptovať certifikát Microsoft Certified : Azure Solutions Architect Expert ako ekvivalent certifikátu CompTIA Cloud Essentials+ ? Oblasti, ktoré preukazuje certifikát CompTIA Cloud Essentials+ (Cloud Concepts, Business Principles of Cloud Environments, Management and Technical Operations, Governance, Risk, Compliance and Security for the Cloud ) sú súčasťou skúšok, ktoré sú potrebné pre získanie certifikácie Microsoft Certified: Azure Solutions Architect Expert. Microsoft Certified: Azure Solutions Architect Expert - Learn | Microsoft Docs

**Odpoveď č. 2**

Áno, verejný obstarávateľ bude akceptovať certifikát Microsoft Certified : Azure Solutions Architect Expert ako ekvivalent certifikátu CompTIA Cloud Essentials+.